Som voksenlærling skal din arbejdsgiver betale overenskomstmæssig løn, og lønnen skal som minimum svare til den mindsteløn, som gælder for en ufaglært inden for området. Er området ikke dækket af overenskomst, skal lønnen mindst svare til, hvad der gælder i beslægtede overenskomstområder. Din arbejdsgiver vil kunne få lønkompensation fra Arbejdsgivernes Uddannelsesbidrag (AUB), når du er på skole. I nogle tilfælde kan virksomheden også få tilskud fra jobcentret og/eller kompetencefonden. Der er derfor gode støttemuligheder for virksomheder, der vælger at uddanne voksne, og 3F kan hjælpe dig med at afklare, hvad der er af refusionsmuligheder for virksomheden og hvad din løn skal være.